ПРОТОКОЛ № 7

от заседание на комисия „Дисциплинарна дейност“ към Прокурорската колегия, която, на основание
§ 23, ал. 2 от ПЗР към ЗИД на КРБ (обн. ДВ, бр.106 / 22.12.2023 г.)
изпълнява функциите на Висш прокурорски съвет,

проведено на 07 май 2024 г.

Днес, 07 май 2024 г., вторник, от 10:30 ч. в сградата на Висшия съдебен съвет, присъствено и чрез видеоконферентна връзка, се проведе заседание на комисия „Дисциплинарна дейност“ към ПК, в състав: 

ПРЕДСЕДАТЕЛ:		 EВГЕНИ ИВАНОВ 
          ЧЛЕНОВЕ:	 СВЕТЛАНА БОШНАКОВА – чрез
	 видеоконферентна връзка
	 ПЛАМЕН НАЙДЕНОВ
	ГЕОРГИ КУЗМАНОВ – чрез
	 видеоконферентна връзка
	 ЙОРДАН СТОЕВ

От администрацията на ПК, която изпълнява функциите на ВПС: 

Мая Атанасова – началник отдел „Дисциплинарни производства“ в дирекция „Правна“ в ПК;

Заседанието протече при следния дневен ред:

1. Предложение с рег. индекс № ПК - 6682/15.04.2024 г. от и.ф. Главен прокурор на Република България, за образуване на дисциплинарно производство за налагане на дисциплинарно наказание на Георги Райчев Петков – следовател в Окръжен следствен отдел (ОСлО) при Окръжна прокуратура – Габрово.

2. Проект на Вътрешни правила за организацията на дейността на комисия „Дисциплинарна дейност“ към Прокурорската колегия, която, на основание § 23, ал. 2 от ПЗР към ЗИД на КРБ (обн. ДВ, бр.106/22.12.2023 г.), изпълнява функциите на Висш прокурорски съвет.

	По дневния ред:

1. ОТНОСНО: Предложение с рег. индекс № ПК - 6682/15.04.2024 г. от и.ф. Главен прокурор на Република България, за образуване на дисциплинарно производство за налагане на дисциплинарно наказание на Георги Райчев Петков – следовател в Окръжен следствен отдел (ОСлО) при Окръжна прокуратура – Габрово.

След разисквания и проведено единодушно гласуване, 

КОМИСИЯ „ДИСЦИПЛИНАРНА ДЕЙНОСТ“ КЪМ ПРОКУРОРСКАТА КОЛЕГИЯ, КОЯТО ИЗПЪЛНЯВА ФУНКЦИИТЕ НА ВИСШ ПРОКУРОРСКИ СЪВЕТ,
Р Е Ш И:

Предлага на Прокурорската колегия, която, на основание чл. § 23, ал. 2 от ПЗР към ЗИД на КРБ (обн. ДВ, бр. 106/22.12.2023 г.), изпълнява функциите на Висш прокурорски съвет, в съответствие с  предложение с рег. индекс № ВСС-6682/15.04.2024 г. от и.ф. главен прокурор на Република България, да образува дисциплинарно производство, както и да избере дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1 от Закона за съдебната власт на Георги Райчев Петков – следовател в Окръжен следствен отдел (ОСлО) при Окръжна прокуратура – Габрово.

2. ОТНОСНО: Проект на Вътрешни правила за организацията на дейността на комисия „Дисциплинарна дейност“ към Прокурорската колегия, която, на основание § 23, ал. 2 от ПЗР към ЗИД на КРБ (обн. ДВ, бр.106/22.12.2023 г.), изпълнява функциите на Висш прокурорски съвет.

След разисквания и проведено гласуване, 

КОМИСИЯ „ДИСЦИПЛИНАРНА ДЕЙНОСТ“ КЪМ ПРОКУРОРСКАТА КОЛЕГИЯ, КОЯТО ИЗПЪЛНЯВА ФУНКЦИИТЕ НА ВИСШ ПРОКУРОРСКИ СЪВЕТ,
Р Е Ш И:
1. ПРИЕМА Вътрешни правила за организацията на дейността на комисия „Дисциплинарна дейност“ към Прокурорската колегия, която, на основание § 23, ал. 2 от ПЗР към ЗИД на КРБ (обн. ДВ, бр.106/22.12.2023 г.), изпълнява функциите на Висш прокурорски съвет.
2. Вътрешните правила да се публикуват на интернет страницата на ВСС, раздел „Постоянни комисии“, подраздел „Комисии ВПС“, комисия „Дисциплинарна дейност“.

ПРЕДСЕДАТЕЛ НА КОМИСИЯ
„ДИСЦИПЛИНАРНА ДЕЙНОСТ“ КЪМ
ПРОКУРОРСКАТА КОЛЕГИЯ, КОЯТО
ИЗПЪЛНЯВА ФУНКЦИИТЕ НА 
ВИСШ ПРОКУРОРСКИ СЪВЕТ:			(П)

ЕВГЕНИ ИВАНОВ